Behandlingsdom

Hvis en person på gerningstidspunktet var utilregnelig på grund af sindssygdom eller lignende, straffes personen ikke.

I stedet vil retten normalt beslutte, at der skal idømmes en psykiatrisk særforanstaltning, der har til formål at forebygge lovovertrædelser i fremtiden.

En dom til behandling indebærer, at den dømte som udgangspunkt indlægges på en psykiatrisk afdeling, men herefter er det overlægen, der træffer beslutning om udskrivelse til fortsat ambulant behandling (og tilsyn af Kriminalforsorgen), ligesom overlægen sammen med kriminalforsorgen kan træffe bestemmelse om, at patienten skal genindlægges.

Kilde: Kriminalforsorgen

Vis mere